**Referat fra bestyrelsesmøde nr. 116 Herlevhuse**

**tirsdag den 2. marts 2021 kl. 19.00 via google meet**

Dirigent: Annette Villaume

Referent: Yvonne L. Madsen

Uden afbud Ali Capkan

Tilstede: René Petersen, Palle Jørgensen, Yvonne Madsen, Annette Villaume, Irene Petersen, Henrik Riise Hansen, Henrik Havmann, Viggo Børsting, KAB og Johnny Frandsen, KAB

1. Gennemgang af referat nr. 114 og 115 og godkendelse af dagsorden

 Ingen bemærkninger til referater og dagsordenen godkendt

2. Nyt fra

**Driftsleder:**
a. Aktionslisten – taget til efterretning.
 Der har været flere boliger, hvor der har været frosne vandrør. I forbindelse med renovering af køkkener/badeværelser er vandrørene blevet ført op over loftet. Rørene er isoleret, men der mangler isolering af lofterne og derfor kan rørene fryse. Ejendomskontoret undersøger, hvad der kan gøres.

b. Forslag om P-plads græsplænen på Ardfuren: Ejendomskontoret har undersøgt prisen på etablering af p-plads. Det vil koste ca. 400.000 kr. Bestyrelsen besluttede, at der stadig skal være græsplæne. Beboerne informeres på førstkommende beboermøde.

c. Insekthoteller – forslag om hvor sådan ét hotel kan placeres .

 Vi vil gerne have et hotel. Det undersøges, hvor det kan stå.

d. El standere i Herlevhuse. Det blev besluttet, at vi ikke skal investere i el-standere i Herlevhuse.

e. Tjek af gasfyr. Ejendomskontoret tjekker op på hvordan det er med servicen på vores fyr.

 Normalt skal der være service ca. hvert andet år, men der er flere, som ikke har fået service på fyrene de sidste 3 til 4 år.

**Driftschef:**

a. Nyt om BBR registrering. Vi afventer resultatet til maj mødet.

b. Ref. fra Markvandring 18.11.20 – Sendes hurtigst muligt

c. Aftale mellem BL, KL og Boligministeriet om en ny aftale for at effektivisere den almene sektor. Målsætningen er at effektivisere for 1,8 mia kr. - hvad for det af konsekvenser for Herlevhuse ??
 Viggo oplyste, at aftalen var så ny, at han endnu ikke kunne sige noget om konsekvenser, men at der ikke blev nogen fyringer.

d. TV udbyder, fibernet, aftale med YouSee

 Henrik R ville gerne have et møde med TDC og YouSee for at høre, hvad de kunne byde ind med.

 Viggo syntes det ville være en god ide, at kontakte et rådgivningsfirma, som havde et overblik over, hvad der var af muligheder. Det blev besluttet, at Rene og Henrik R via Viggo kontakter firmaet.

e. Ref.: Møde omkring støjværn v. Ringvejen 2-32 den 27.01.21
 Yvonne og Palle havde været til møde med Viggo og ingeniørfirmaet Kim Olsson. Der var ikke sket noget overhovedet siden sidste møde i november. Viggo kontakter firmaet hurtigst muligt.

 Motorvej 3 lægges måske i 4 spor for at sænke støjniveauet. Det får ingen indflydelse på opsætning af støjværn, idet støjværnet skal tage støjen fra Ring 3.

f. Nyt om følgegruppen:

 - Nyt omkring forundersøgelse af bebyggelsen
 På mødet den 27.01.21 med Kim Olsson blev det oplyst, at der ikke var noget nyt endnu, men at man ville taget kontakt til ejendomskontoret for at finde de 25 huse, der skulle bruges til undersøgelsen.
 Johnny oplyste, at han var blevet kontaktet af Kim Olsson i uge 8/21

 - Ventilation

 Der skal afholdes et erfa møde med de beboere, der har fået ventilation. Yvonne finder en dato for afholdelse af et møde.

 - Forslag om at ref. m.m. lægges på hjemmesiden.
 Referater m.m. lægges på hjemmesiden under bestyrelse

 - Støtte til grønne forsøg (Hedelyngen – energirenovering).

 Hedelyngen, Boligforeningen 3B’s tæt-lave byggeri i Herlev, står overfor en større energirenovering og får støtte til en bæredygtighedsanalyse, der skal undersøge hvilken model af et nyt varmesystem, der vil give mindst muligt varmetab.

 Som opfølgning inviterer Realdania og Almennet derfor til fælles seancer med erfaringsudvikling.

 Vi besluttede at tage denne opfordring med til følgegruppen.

g. Budgetmøde. Vi har ikke fået tilsendt det nye budget. Viggo kontakter økonomiafd. Vi har fået en ny økonomimedarbejder. Hun hedder Maja.
 Vi kan muligvis ikke afholde et beboermøde omkring budgettet, men det er vigtigt at beboerne får budgettet omdelt.

3. Beboerhenvendelser: Langdyssen xx, Ardfuren xx, Barkæret xx, Hellekisten XX, bytning af
 garager.
 Orienteringen blev taget til efterretning. Ang. Bytning af garager var det fint, hvis det drejede sig om bilgarage til bilgarage.

4. Nyt fra formanden
 - Styringsdialog med Herlev Kommune

 Yvonne tager kontakt til Louise med nogle spørgsmål ang. udlejning via kommunen.

 - René oplyste, at Fællesrepræsentationen skal have møde med borgmesteren engang i maj måned.

 - Henvendelse fra Kroppedal Museum

 Annette redegjorde for kommunikationen med Kroppedal Museum

5. Nyt fra kassereren

 - Godkendelse af projektor til selskabslokalet
 Godkendt.
 - Rettelse til reglement for udlejning

 Palle, Jette og Yvonne laver et udkast til ændring af reglement i forbindelse med projektor

7. Div.

 Irene kontakter Livsrummet for at høre om de syntes det er OK med de mange taxaer på Livsrummets parkeringsplads.